Christchurch Mosque Shooting: बांग्लादेशी खिलाड़ी ने सुनाई हमले की आपबीती, बोले- हमलावर गोलीबारी कर रहे थे और...  
बांग्लादेशी खिलाड़ी ने सुनाई हमले की आपबीती.
तमीम इकबाल बोले- हमलावर गोलीबारी कर रहे थे.
खिलाड़ी तमीम इकबाल ने ट्वीट किया कि यह 'डरावना अनुभव' था.
न्यूजीलैंड (New Zealand) में क्राइस्टचर्च (Christchurch) की एक मस्जिद में शुक्रवार दोपहर की नमाज के दौरान एक बंदूकधारी की गोलीबारी (Christchurch Mosque Shooting) में कई लोगों की मौत हो गई और कई अन्य लोग घायल हो गए. स्थानीय मीडिया ने बताया कि छह लोगों की मौत हो गई है. पुलिस हमलावर को पकड़ने की कोशिश कर रही है जो अब भी 'सक्रिय' है. शहर को लॉकडाउन कर दिया गया है, यानी कोई भी व्यक्ति शहर के अंदर या शहर से बाहर नहीं जा सकता. पुलिस ने बयान में कहा, 'क्राइस्टचर्च  (Christchurch Mosque Shooting) में एक हमलावर सक्रिय है जिसके कारण हालात गंभीर हैं और तेजी से बदल रहे हैं.' बांग्लादेश क्रिकेट टीम (Bangladesh Cricket Team) भी कल क्राइस्टचर्च में होने वाले टेस्ट मैच (Christchurch 3rd test) के लिए यहां है. टीम के सदस्य गोलीबारी से सुरक्षित बच गए. ईएसपीएन क्रिकइंफो के रिपोर्टर मोहम्मद इस्लाम ने बताया कि टीम के सदस्य मस्जिद से बच निकले. 
 
Entire team got saved from active shooters!!! Frightening experience and please keep us in your prayers #christchurchMosqueAttack
 
बांग्लादेश क्रिकेट बोर्ड (Bangladesh Cricket Board) के प्रवक्ता जलाल यूनुस ने बताया कि पूरी टीम को बस में बिठाकर मस्जिद लाया गया था और जब गोलीबारी हुई, तब टीम मस्जिद में प्रवेश करने ही वाली थी. उन्होंने एएफपी से कहा, 'वे सुरक्षित हैं, लेकिन वे सदमे में हैं. हमने टीम से होटल में रहने को कहा है.' खिलाड़ी तमीम इकबाल ने ट्वीट किया कि यह 'डरावना अनुभव' था और हमलावर गोलीबारी कर रहे थे. उन्होंने कहा, 'पूरी टीम गोलीबारी से बच गई. डराने वाला अनुभव था और कृपया हमारे लिए प्रार्थना कीजिए.'